༄༅། །འཕགས་པ་སྤྱན་རས་གཟིགས་བཅུ་གཅིག་ཞལ་གྱི་
སྒྲུབ་ཐབས་བསྙུང་བར་གནས་པ་དང་འབྲེལ་
བའི་ཆོ་ག་གཞན་ཕན་འོད་ཀྱི་དྲྭ་བ་
ཞེས་བྱ་བ་བཞུགས་སོ།།
ན་མོ་ལོ་ཀེ་ཤྭ་རཱ་ཡ། སྙིང་རྗེའི་འོ་མཚོར་འཁྲུངས་པའི་ཞལ་ཁོ་ནས། །སྟོན་མཚན་ཟླ་བའི་དཔལ་ལ་རྒོལ་
མིན་ཡང༌། །གང་སྐུ་ཡིད་ལ་ཤར་བས་སྲེད་ཉོན་གྱི། །གདུང་བ་ཕ་མཐར་སྙིལ་བྱེད་མགོན་དེས་སྐྱོངས། །དེ་ལ་རེ་ཞིག་
འཕགས་མཆོག་སྤྱན་རས་གཟིགས་ཀྱི་རིགས་སྔགས་གྲུབ་པ་དགེ་སློང་མ་དཔལ་མོའི་ལུགས་ཀྱི་འཕགས་པའི་དཀྱིལ་འཁོར་
ལ་བརྟེན་ནས་སྒོམ་བཟླས་ཀྱི་ཆོ་ག་བསྙུང་བར་གནས་པ་དང་འབྲེལ་བར་ཉམས་སུ་བླང་བར་བྱ་བ་ལ་སྔོན་འགྲོ་དངོས་གཞི་
རྗེས་ཀྱི་ཆོ་གའོ། །དང་པོ་ནི། གནས་ཁང་བྱི་དོར་བྱས་ལ་ཐུགས་རྗེ་ཆེན་པོའི་སྐུ་བྲིས་འབུར་སོགས་རྟེན་གསུམ་བཀྲམ་པའི་
སྟེང་དུ་བླ་བྲེ་དང་འཕན་གྱིས་བརྒྱན། དམིགས་རྟེན་གྱི་དཀྱིལ་འཁོར་རས་བྲིས་སམ། ཡང་ན་མཎྜལ་ལྟ་བུའི་སྟེང་དུ་པདྨ་
འདབ་བརྒྱད་ཀྱི་ལྟེ་བ་དཀར། ཤར་སྔོ། ལྷོ་སེར། ནུབ་དམར། བྱང་ལྗང༌། མཚམས་བཞི་མཛེས་ཚོན་བྱས་པའི་དབུས་དང་
ཕྱོགས་བཞིར་གཙོ་འཁོར་གྱི་སྐུའམ་ས་བོན། མིན་ཡང་ལྷའི་ཁ་དོག་དང་མཚུངས་པའི་ཚོན་གྱི་ཐིག་ལེ་དང་ཚོམ་བུ་གང་རུང་
175

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བཀོད། མཐར་ཆུ་གཉིས་ཉེར་སྤྱོད་ལྔའི་མཆོད་པ་རབ་བརྒྱ་སྟོང་གང་འབྱོར། ཐ་ནའང་གཙོ་འཁོར་ལྔ་ལ་ཚར་རེ་ལས་མི་ཉུང་
བ་བཤམས་པའི་མདུན་དུ་ཤ་ཆང་མ་འདྲེས་པའི་དཀར་གསུམ་མངར་གསུམ་གྱི་རྒྱུ་ལས། འདས་གཏོར་ཆོས་སྐྱོང་འབྱུང་པོ་སྤྱི་
གཏོར་གསུམ་ག་ཟླུམ་གཏོར་དཀར་པོ་རེ་བཤམས།
དཀྱིལ་འཁོར་མདུན་དུ་བུམ་པ་དཀར་པོ་གཙང་མ་དར་རས་དཀར་པོའི་
མགུལ་ཆིངས་ཅན། ཆུ་གཙང་གིས་སུམ་གཉིས་བཀང་བུམ་རྫས་ཉེར་ལྔ་བཏབ་ལ་འབྲས་བུ་ཅན་གྱི་ཤིང་གིས་ཁ་རྒྱན་བཅས།
མེ་ཏོག་གི་ཚོམ་བུའམ་པདྨ་འདབ་བརྒྱད་ཀྱི་གདན་ལ་བཀོད། གཉིས་པ་ཆོ་ག་དངོས་ལ། སྔོན་འགྲོ་དང་དངོས་གཞི་གཉིས་
ལས། དང་པོ་ནི། ལོ་སར་ཟླ་བའམ། ཁྱད་པར་ས་ག་ཟླ་བ་ལྟ་བུའི་ཉ་སྟོང་སོགས་དུས་ཚེས་ཁྱད་པར་ཅན་གྱི་སྔ་ཉིན་ནམ་
ལངས་ཀྱི་དུས་སུ་ཡན་ལག་ལྔ་ཁྲུས་བྱས་ལ། ཐོག་མར་སྐྱབས་སུ་འགྲོ་བ་དང་སེམས་བསྐྱེད་པ་ནི། སངས་རྒྱས་ཆོས་
དང་ཚོགས་ཀྱི་མཆོག་རྣམས་ལ། །སོགས། འགྲོ་ལ་ཕན་ཕྱིར་སངས་རྒྱས་འགྲུབ་པར་
ཤོག །ཅེས་དང་། ཚད་མེད་བཞི་ནི། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་
ལྡན་པར་གྱུར་ཅིག ཅེས་སོགས་ལན་གསུམ་བརྗོད། དེ་ནས་གསོ་སྦྱོང་ལེན་ཚུལ་བླ་མ་དང་རྟེན་ལ་ཕྱག་གསུམ་
འཚལ་ནས། ཚིག་བརྗོད་པས་དོན་དྲན་པའི་སྒོ་ནས་རྗེས་ཟློས་བྱས་ལ། ཕྱོགས་བཅུ་ན་བཞུགས་པའི་སངས་
རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། ཇི་ལྟར་
སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་
རྟ་ཅང་ཤེས་ལྟ་བུ། གླང་པོ་ཆེན་པོ། བྱ་བ་བྱས་ཤིང་བྱེད་པ་བྱས་པ། ཁུར་བོར་བ།
རང་གི་དོན་རྗེས་སུ་ཐོབ་པ། སྲིད་པ་ཀུན་ཏུ་སྦྱོར་བ་ཡོངས་སུ་ཟད་པ། ཡང་དག་
པའི་བཀའ། ལེགས་པར་རྣམ་པར་གྲོལ་བའི་ཐུགས། ལེགས་པར་རྣམ་པར་གྲོལ་
བའི་ཤེས་རབ་ཅན་དེ་དག་གིས་སེམས་ཅན་ཐམས་ཅད་ཀྱི་དོན་གྱི་ཕྱིར་དང༌། ཕན་
པར་བྱ་བའི་ཕྱིར་དང༌། གྲོལ་བར་བྱ་བའི་ཕྱིར་དང༌། མུ་གེ་མེད་པར་བྱ་བའི་ཕྱིར་
176

དགེ་པཎ་ཚེ་དབང་མཆོག་གྲུབ་བཀའ་འབུམ།
དང་། ནད་མེད་པར་བྱ་བའི་ཕྱིར་དང༌། བྱང་ཆུབ་ཀྱི་ཕྱོགས་ཀྱི་ཆོས་རྣམས་ཡོངས་
སུ་རྫོགས་པར་བྱ་བའི་ཕྱིར་དང། བླ་ན་མེད་པ་ཡང་དག་པར་རྫོགས་པའི་བྱང་ཆུབ་
ངེས་པར་རྟོགས་པར་བྱ་བའི་ཕྱིར་གསོ་སྦྱོང་ངེས་པར་མཛད་པ་དེ་བཞིན་དུ། བདག་
མིང་འདི་ཞེས་བགྱི་བས་ཀྱང་། དུས་འདི་ནས་བཟུང་སྟེ་ཇི་སྲིད་སང་ཉི་མ་མ་ཤར་གྱི་
བར་དུ་གསོ་སྦྱོང་ངེས་པར་ཡང་དག་པར་བླང་བར་བགྱིའོ། །ཞེས་ལན་གསུམ་དང༌། དེང་
ནས་སྲོག་གཅོད་མི་བྱ་ཞིང༌། །གཞན་གྱི་ནོར་ཡང་བླང་མི་བྱ། །འཁྲིག་པའི་ཆོས་
ཀྱང་མི་སྤྱད་ཅིང༌། །རྫུན་གྱི་ཚིག་ཀྱང་མི་སྨྲའོ། །སྐྱོན་ནི་མང་པོ་ཉེར་བསྟེན་པའི། །
ཆང་ནི་ཡོངས་སུ་སྤང་བར་བྱ། །ཁྲི་སྟན་ཆེ་མཐོ་མི་བྱ་ཞིང༌། །དེ་བཞིན་དུས་མ་ཡིན་
པའི་ཟས། །དྲི་དང་ཕྲེང་བ་དང་ནི་རྒྱན། །གར་དང་གླུ་སོགས་སྤང་བར་བྱ། །ཇི་ལྟར་
དགྲ་བཅོམ་རྟག་ཏུ་ནི། །སྲོག་གཅོད་ལ་སོགས་མི་བྱེད་ལྟར། །དེ་བཞིན་སྲོག་གཅོད་
ལ་སོགས་སྤངས། །བླ་མེད་བྱང་ཆུབ་མྱུར་ཐོབ་ཤོག །སྡུག་བསྔལ་མང་འཁྲུགས་
སེམས་ཅན་རྣམས། །སྲིད་པའི་མཚོ་ལས་སྒྲོལ་བར་ཤོག །ཅེས་ཀྱང་ལན་གསུམ་བརྗོད་ནས།
ཨོཾ་ཨ་མོ་གྷ་ཤཱི་ལ་སཾ་བྷ་ར་སཾ་བྷ་ར། བྷ་ར་བྷ་ར། མ་ཧཱ་ཤུདྡྷ། ས་ཏྭ་པདྨ་བི་བྷུ་ཥི་ཏ་
བྷུ་ཛ དྷ་ར་དྷ་ར། ས་མནྟ་ཨ་ཝ་ལོ་ཀི་ཏེ་ཧཱུཾ་ཕཊ་སྭཱ་ཧཱ། ལན་གསུམ་གྱི་རྗེས་ཟློས་ཀྱིས་སྣ་དྲངས་
ཚར་ཉེར་གཅིག་བཟླའོ།། ཁྲིམས་ཀྱི་ཚུལ་ཁྲིམས་སྐྱོན་མེད་ཅིང༌། །ཚུལ་ཁྲིམས་རྣམ་པར་
དག་དང་ལྡན། །རློམ་སེམས་མེད་པའི་ཚུལ་ཁྲིམས་ཀྱིས། །ཚུལ་ཁྲིམས་ཕ་རོལ་
ཕྱིན་རྫོ་གས་ཤོག །ཅེས་བསྔོ་སྨོན་བྱ། གཉིས་པ་དངོས་གཞི་ལ། སྔར་གྱི་སངས་རྒྱས་ཆོས་དང་སོགས་ནས་སྐྱབས་
འགྲོ་སེམས་བསྐྱེད་དང་ཚད་མེད་བཞི་རྣམས་ལན་གསུམ་རེ་བརྗོད་ནས། ཡོ་བྱད་བྱིན་གྱིས་བརླབ་པ་ནི། ཨོཾ་སྭ་བྷཱ་ཝ་
177

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སོགས་ཀྱིས་སྦྱངས། ཐམས་ཅད་སྟོང་ཉིད་ནམ་མཁའི་ངང་། །ཧཱུཾ་ལས་རིན་ཆེན་སྣོད་ནང་
དུ༑ ༑ༀ་ལས་ཕྱི་ནང་མཆོད་པའི་ཚོགས། །སོ་སོའི་ལྷ་མོའི་རོལ་པར་བཅས། །རབ་
འབྱམས་ནམ་མཁའ་གང་བར་གྱུར། །ཨོཾ་བཛྲ་པུཥྤ་ཨཱཿ༔ཧཱུྃ་ནས་ཤཔྟའི་བར་སོ་སོའི་ཕྱག་རྒྱ་དང་
བཅས་པས་བྱིན་གྱིས་བརླབས། དེ་ནས་ཚོགས་ཞིང་སྤྱན་འདྲེན་པ་ནི། བླ་མ་ཐུགས་རྗེ་ཆེན་པོ་ལ། །སངས་
རྒྱས་བྱང་སེམས་རྩ་བ་གསུམ། །ཆོས་སྐྱོང་འཁོར་བཅས་སྤྲིན་དཔུང་བཞིན། །
མདུན་གྱི་ནམ་མཁར་སྤྱན་དྲངས་གྱུར། །དེ་ནས་ཕྱག་འཚལ་བ་ནི། སངས་རྒྱས་ཐམས་ཅད་
འདུས་པའི་སྐུ། །རྡོ་རྗེ་འཛིན་པའི་ངོ་བོ་ཉིད། །དཀོན་མཆོག་གསུམ་གྱི་རྩ་བ་སྟེ། །
བླ་མ་རྣམས་ལ་ཕྱག་འཚལ་ལོ། །དུས་གསུམ་བདེ་བར་གཤེགས་པ་ཆོས་ཀྱི་སྐུ། །
འགྲོ་དྲུག་སེམས་ཅན་རྣམས་ལ་སྤྱན་རས་གཟིགས། །ནམ་མཁའ་ལྟ་བུར་ཁྱབ་པའི་
ཐུགས་རྗེ་ཅན། །གཟི་བརྗིད་འོད་དཔག་མེད་ལ་ཕྱག་འཚལ་ལོ། །ཕྱག་སྟོང་འཁོར་
ལོ་བསྒྱུར་བའི་རྒྱལ་པོ་སྟོང༌། །སྤྱན་སྟོང་བསྐལ་པ་བཟང་པོའི་སངས་རྒྱས་སྟོང་། །
གང་ལ་གང་འདུལ་དེ་ལ་དེར་སྟོན་པའི། །བཙུན་པ་སྤྱན་རས་གཟིགས་ལ་ཕྱག་
འཚལ་ལོ། །ཆོས་སྐུ་ནམ་མཁའ་བཞིན་དུ་དབྱེར་མེད་ཀྱང་། །གཟུགས་སྐུ་འཇའ་
ཚོན་བཞིན་དུ་སོ་སོར་གསལ། །ཐབས་དང་ཤེས་རབ་མཆོག་ལ་མངའ་བརྙེས་པ། །
རིགས་ལྔ་བདེ་བར་གཤེགས་ལ་ཕྱག་འཚལ་ལོ། །དགེ་སློང་དཔལ་མོ་ཟླ་བ་གཞོན་
ནུ་དང༌། །ཡེ་ཤེས་བཟང་པོ་ཟླ་བ་རྒྱལ་མཚན་སོགས། །འགྲོ་ལ་ཕན་བཞེད་རྒྱལ་
སྲས་སྙིང་སྟོབས་ཅན། །བརྒྱུད་པའི་བླ་མ་རྣམས་ལ་ཕྱག་འཚལ་ལོ། །རྒྱ་གར་པཎ་
ཆེན་བོད་ལ་བཀའ་དྲིན་ཅན། །པདྨ་ལས་འཁྲུངས་སྐུ་ལ་འདས་གྲོངས་མེད། །ད་
178

དགེ་པཎ་ཚེ་དབང་མཆོག་གྲུབ་བཀའ་འབུམ།
ལྟར་ལྷོ་ནུབ་སྲིན་པོའི་ཁ་གནོན་མཛད། །ཨོ་རྒྱན་རིན་པོ་ཆེ་ལ་ཕྱག་འཚལ་ལོ། །
སྟོན་པ་བླ་མེད་སངས་རྒྱས་རིན་པོ་ཆེ། །སྐྱོབ་པ་བླ་མེད་དམ་ཆོས་རིན་པོ་ཆེ། །
འདྲེན་པ་བླ་མེད་དགེ་འདུན་རིན་པོ་ཆེ། །བླ་མེད་དཀོན་མཆོག་གསུམ་ལ་ཕྱག་འཚལ་
ལོ༑ ༑ཐབས་མཁས་ཐུགས་རྗེས་ཤཱཀྱའི་རིགས་སུ་འཁྲུངས། །གཞན་གྱིས་མི་ཐུབ་
བདུད་ཀྱི་དཔུང་འཇོམས་པ། །གསེར་གྱི་ལྷུན་པོ་ལྟ་བུར་བརྗིད་པའི་སྐུ། །ཤཱཀྱའི་
རྒྱལ་པོ་ཁྱེད་ལ་ཕྱག་འཚལ་ལོ། །འཇིག་རྟེན་འདྲེན་པའི་གཙོ་བོ་ཚེ་དཔག་མེད། །
དུས་མིན་འཆི་བ་མ་ལུས་འཇོམས་མཛད་པ། །མགོན་མེད་སྡུག་བསྔལ་གྱུར་པ་རྣམས་
ཀྱི་སྐྱབས། །སངས་རྒྱས་ཚེ་དཔག་མེད་ལ་ཕྱག་འཚལ་ལོ། །ཐུགས་རྗེ་ཀུན་ལ་སྙོམས་
པའི་བཅོམ་ལྡན་འདས། །མཚན་ཙམ་ཐོས་པས་ངན་འགྲོའི་སྡུག་བསྔལ་སེལ། །
དུག་གསུམ་ནད་སེལ་སངས་རྒྱས་སྨན་གྱི་བླ། །བཻཌཱུརྱ་ཡི་འོད་ལ་ཕྱག་འཚལ་ལོ། །
གཞོན་ནུའི་ཆ་ལུགས་འཆང་བ་པོ། །ཡེ་ཤེས་སྒྲོན་མེས་རབ་ཏུ་བརྒྱན། །འཇིག་རྟེན་
གསུམ་གྱི་མུན་སེལ་བ། །འཇམ་པའི་དབྱངས་ལ་ཕྱག་འཚལ་ལོ། །སྐྱོན་གྱིས་མ་
གོས་སྐུ་མདོག་དཀར། །རྫོགས་སངས་རྒྱས་ཀྱིས་དབུ་ལ་བརྒྱན། །ཐུགས་རྗེའི་སྤྱན་
གྱིས་འགྲོ་ལ་གཟིགས། །སྤྱན་རས་གཟིགས་ལ་ཕྱག་འཚལ་ལོ། །ལྷ་དང་ལྷ་མིན་
ཅོད་པཎ་གྱིས། །ཞབས་ཀྱི་པདྨ་ལ་བཏུད་དེ། །ཕོངས་པ་ཀུན་ལས་སྒྲོལ་མཛད་མ།།
སྒྲོལ་མ་ཡུམ་ལ་ཕྱག་འཚལ་ལོ། །སྟོབས་པོ་ཆེ་ལ་དྲག་ཤུལ་ཆེ། །རིག་སྔགས་རྒྱལ་
པོ་དགེ་བ་ཅན། །གདུལ་དཀའ་པོ་དག་འདུལ་བ་པོ། །རྡོ་རྗེ་འཛིན་ལ་ཕྱག་འཚལ་
ལོ༑ ༑ཕྱག་བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་སྙེད་ཀྱི། །ལུས་
179

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བཏུད་པ་ཡིས་རྣམ་ཀུན་ཏུ། །མཆོག་ཏུ་དད་པས་ཕྱག་འཚལ་ལོ། །ཞེས་དང་། ཇི་སྙེད་
སུ་དག་སོགས་ནས། བདེ་བར་གཤེགས་པ་ཐམས་ཅད་བདག་གིས་བསྟོད། །བར་བརྗོད།
མཆོད་འབུལ་ཡན་ལག་ནི། མེ་ཏོག་དམ་པ་སོགས་ནས། རྒྱལ་བ་ཀུན་ལ་ཕྱག་འཚལ་མཆོད་
པར་བགྱི། །བར་བརྗོད། མཎྜལ་ཚོམ་བུ་རྒྱས་པ་བཀོད་ལ། ༀ་བཛྲ་བྷུ་མི་ཨཱཿཧཱུྃ། སོགས་ནས། ས་གཞི་
སྤོས་ཆུས་སོགས་ཀྱིས་དབུལ། སྡིག་བཤགས་ཡན་ལག་ནི། བླ་མ་རྡོ་རྗེ་འཛིན་པ་ཆེན་པོ་ལ་སོགས་
ཏེ་ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་
བདག་ལ་དགོངས་སུ་གསོལ། བདག་མིང་འདི་ཞེས་བགྱི་བའི་ཚེ་འཁོར་བ་ཐོག་མ་
མེད་པ་ནས་ད་ལྟ་ལ་ཐུག་གི་བར་དུ། ཉོན་མོངས་པ་འདོད་ཆགས་དང་། ཞེ་སྡང་
དང་། གཏི་མུག་གི་དབང་གིས་ལུས་ངག་ཡིད་གསུམ་གྱི་སྒོ་ནས་སྡིག་པ་མི་དགེ་བ་
བཅུ་བགྱིས་པ་དང༌། མཚམས་མེད་པ་ལྔ་བགྱིས་པ་དང་། དེ་དང་ཉེ་བ་ལྔ་བགྱིས་པ་
དང༌། སོ་སོར་ཐར་པའི་སྡོམ་པ་དང་འགལ་བ་དང༌། བྱང་ཆུབ་སེམས་དཔའི་བསླབ་
པ་དང་འགལ་བ་དང་། གསང་སྔགས་ཀྱི་དམ་ཚིག་དང་འགལ་བ་དང༌། ཕ་དང་མ་
ལ་མ་གུས་པ་དང༌། མཁན་པོ་དང་སློབ་དཔོན་ལ་མ་གུས་པ་དང་། གྲོགས་ཚངས་
པར་མཚུངས་པར་སྤྱོད་པ་རྣམས་ལ་མ་གུས་པ་དང་། དཀོན་མཆོག་གསུམ་ལ་གནོད་
པའི་ལས་བགྱིས་པ་དང༌། དམ་པའི་ཆོས་སྤངས་པ་དང་། འཕགས་པའི་དགེ་འདུན་
ལ་སྐུར་པ་བཏབ་པ་དང༌། སེམས་ཅན་ལ་གནོད་པའི་ལས་བགྱིས་པ་ལ་སོགས་པ་
སྡིག་པ་མི་དགེ་བའི་ཚོགས་བདག་གིས་བགྱིས་པ་དང༌། བགྱིད་དུ་སྩལ་བ་དང༌།
གཞན་གྱིས་བགྱིས་པ་ལ་རྗེས་སུ་ཡི་རངས་སོགས། མདོར་ན་མཐོ་རིས་དང་ཐར་
180

དགེ་པཎ་ཚེ་དབང་མཆོག་གྲུབ་བཀའ་འབུམ།
པའི་གེགས་སུ་གྱུར་ཅིང་འཁོར་བ་དང་ངན་སོང་གི་རྒྱུར་གྱུར་པའི་ཉེས་ལྟུང་གི་
ཚོགས་ཅི་བགྱིས་པ་ཐམས་ཅད་བླ་མ་རྡོ་རྗེ་འཛིན་པ་ཆེན་པོ་ལ་སོགས་པ་ཕྱོགས་
བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་
སྔར་མཐོལ་ལོ་བཤགས་སོ། །མི་འཆབ་བོ། །མི་སྦེད་དོ། །ཕྱིན་ཆད་སྡོམ་པར་
བགྱིད་ལགས་སོ། །ཞེས་ལན་གསུམ་བྱ་ཞིང་། འདོད་ཆགས་ཞེ་སྡང་སོགས་ནས། དེ་དག་ཐམས་
ཅད་བདག་གིས་སོ་སོར་བཤག །བར་བརྗོད་ཅིང༌། སླར་ཡང་ཡི་རང་བ་དང་། ཆོས་འཁོར་བསྐུལ་བ། མྱ་
ངན་མི་འདའ་བར་གསོལ་བ་གདབ་པ། དགེ་བ་བསྔོ་བའི་ཡན་ལག་རྣམས་ནི། ཕྱོགས་བཅུའི་རྒྱལ་བ་ཀུན་
དང་སངས་རྒྱས་སྲས། །སོགས་ནས། ཐམས་ཅད་བདག་གིས་བྱང་ཆུབ་ཕྱིར་བསྔོའོ། །
བར་བརྗོད། དེ་ནས་ཚོགས་ཞིང་རྣམས་རང་གནས་སུ་གཤེགས་པར་བསམས་ལ། བདག་བསྐྱེད་དང་མདུན་བསྐྱེད་ཀྱི་རིམ་
པ་ནི། ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷ྅་ཧཾ། གིས་སྟོང་པར་སྦྱངས། སྟོང་པའི་ངང་
ལས་པཾ་ལས་པདྨ་འདབ་བརྒྱད་ཀྱི་ལྟེ་བར་ཨ་ལས་ཟླ་བའི་སྟེང་དུ་ཧྲཱིཿཡིག་འོད་ཀྱི་
འཕྲོ་འདུ་ལས་གསེར་གྱི་པདྨའི་ལྟེ་བར་ཧྲཱིཿས་མཚན་པ་དེ་ལས་འོད་ཟེར་ལྕགས་ཀྱུ་དང་
ཞགས་པ་ལྟ་བུ་དཔག་ཏུ་མེད་པ་འཕྲོས་སངས་རྒྱས་བྱང་སེམས་ཐམས་ཅད་ལ་ཐིམ་
པ་ཡོངས་སུ་གྱུར་པ་ལས། །རང་ཉིད་འཕགས་པ་སྤྱན་རས་གཟིགས་སྟོན་ཀའི་ཟླ་
བ་ལྟར་དཀར་བ། ཞལ་བཅུ་གཅིག་གི་རྩ་བའི་ཞལ་དཀར་བ། གཡས་ཞལ་ལྗང་བ།
གཡོན་ཞལ་དམར་བ། དེའི་སྟེང་གི་ཞལ་གསུམ་ལྗང་དམར་དཀར་བ། དེའི་སྟེང་གི་
ཞལ་གསུམ་དམར་དཀར་ལྗང་བ། དེ་རྣམས་ཞི་བའི་ཞལ་སྒེག་པའི་རྣམ་པ་ཅན།
དེའི་སྟེང་དུ་ཁྲོ་བོའི་ཞལ་ནག་པོ་སྐྲ་སེར་པོ་གྱེན་དུ་བརྫེས་པ། དེའི་སྟེང་དུ་སངས་
181

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རྒྱས་འོད་དཔག་མེད་ཀྱི་ཞལ་དམར་པོ་གཙུག་ཏོར་དང་བཅས་པ་རྩ་བའི་ཕྱག་དང་
པོ་གཉིས་ཐུགས་ཀར་ཐལ་མོ་སྦྱ